SCB Financial Markets คาดกรอบเงินบาทวันนี้ 36.70-36.90 บ./ดอลลาร์
SCB Financial Markets คาดเงินบาทวันนี้ (21 ก.ค.65) เคลื่อนไหวกรอบ 36.70-36.90 บ./ดอลลาร์ เงินบาทอ่อนค่าต่อเนื่อง หลังวิตกปริมาณส่งก๊าซจากรัสเซียไปยุโรปต่ำกว่าระดับ 160 ล้านลูกบาศก์เมตร/วัน นักลงทุนจับตาประชุม ECB วันนี้
SCB Financial Markets คาดเงินบาทวันนี้ (21 ก.ค.65) เคลื่อนไหวกรอบ 36.70-36.90 บ./ดอลลาร์
21 ก.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (21 ก.ค.65) เคลื่อนไหวในกรอบ 36.70-36.90 บาท/ดอลลาร์ โดยค่าเงินบาทยังคงปรับตัวอ่อนค่า เนื่องจากนักลงทุนกลับมาวิตกเกี่ยวกับปริมาณการส่งก๊าซจากรัสเซียไปยังยุโรปซึ่งต่ำกว่าระดับ 160 ล้านลูกบาศก์เมตร/วัน ซึ่งเป็นระดับเต็มศักยภาพของท่อส่ง
ขณะที่เงินเฟ้อของอังกฤษพุ่งสูงสุดในรอบ 40 ปี ตอกย้ำคาดการณ์ที่ธนาคารกลางอังกฤษ (BoE) มีแนวโน้มปรับขึ้นอัตราดอกเบี้ยมากเกินคาดในเดือนหน้า
นอกจากนั้นนักลงทุนจับตาผลการประชุมของธนาคารกลางยุโรป (ECB) ในวันนี้